R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A
privind darea în folosință gratuită a imobilului situat în Deta, str. Elena Ghenescu, nr. 23, către Clubul Sportiv Orășenesc Deta, pentru desfăşurarea activităţii sportive specifice.

             Analizând temeiurile juridice, respectiv:

             - art. 30 din Legea nr. 69/2000 a educației fizice și sportului, cu modificările și completările ulterioare;

             Ținând cont de:

a) referatul de aprobare al Viceprimarului orașului Deta, înlocuitor de drept al Primarului oraşului Deta, în calitatea sa de iniţiator;
              b) raportul nr. 3.967/2021 al Serviciului Buget, contabilitate, finanțe, impozite și taxe din cadrul Aparatului de specialitate al Primarului orașului Deta, prin care se propune darea în folosință gratuită a imobilului – teren și construcție - situat în Deta, str. Elena Ghenescu, nr. 23, către Club Sportiv Orășenesc Deta, pentru desfăşurarea activităţii sportive specifice;

  c) avizul Comisiei Urbanism a consiliului local,

              În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare,

              Consiliul local al orașului Deta adoptă prezenta hotărâre:
             Art.1. (1) Se atribuie în folosinţă gratuită Clubului Sportiv Orășenesc Deta pentru desfăşurarea activităţii sportive specifice, imobilul – teren și construcție – domeniul public al orașului Deta, înscris în CF nr. 402189, nr. top. 1610/858/2, 50-53/2, 880-884/b/2, situat în loc. Deta, str. Elena Ghenescu, nr. 23, compus din tribună, anexe, stadion, casă de bilete și teren în suprafață totală de 16.067 mp., din care se exclude suprafața prevăzută pentru terenul sintetic de 968 mp., ramânând suprafața de 15.099 mp. 
            (2) Valoarea de inventar a imobilului atribuit este de 772.990,00 lei, din care:

· Teren de sport în suprafață de 15.099 mp – 603.960,00 lei; 
· Tribună, anexe și casă de bilete – 169.030,00 lei.

                      (3) Terenul propus pentru a se realiza investiția „Construire teren de fotbal cu gazon sintetic, oraș Deta, str. Elena Ghenescu, nr. 23, jud. Timiș” nu face obiectul contractului de comodat, asigurându-se acces la acel teren, inclusiv pentru realizarea lucrărilor de construcții.
             Art.2. Folosința gratuită se exercită pe o periodă de 10 ani, dar nu mai mult decât perioada de existență și de desfășurare efectivă a activității sportive de către Club în acel spațiu, cu posibilitate de prelungire.
             Art.3. Lucrările de întreţinere, alte lucrări necesare, precum şi costul utilităţilor sunt în sarcina beneficiarului dreptului de folosinţă gratuită.

             Art.4. Obligațiile Clubului Sportiv Orășenesc Deta și modalitățile de angajare a răspunderii și sancțiunile sunt prevăzute în contractul de comodat anexă la prezenta hotărâre, precum și în legislația în vigoare.   
             Art.5. Se desemnează dl Milos Lucian să semneze contractul de comodat pentru Clubul Sportiv Orășenesc Deta.
             Art.6. Cu ducerea la îndeplinire a prezentei hotărâri se încredinţează Serviciului Buget, contabilitate, finanțe, impozite și taxe al Primăriei oraşului Deta și Serviciul Urbanism, autorizarea executării lucrărilor şi administrarea patrimoniului al Primăriei oraşului Deta.
             Art.7. Prezenta hotărâre se comunică, prin intermediul secretarului general al orașului, în termenul prevăzut de lege:

- Instituţiei Prefectului - Judeţul Timiş;

- Primarului oraşului Deta;

- Compartimentului Administraţie publică locală, secretariat;

- Serviciului Urbanism, amenajarea teritoriului, autorizarea executării lucrărilor şi administrarea patrimoniului;

- Serviciului Buget, contabilitate, finanțe, impozite și taxe;

- reprezentantului desemnat pentru Clubul Sportiv Orășenesc Deta;
- O.C.P.I. Timiș.

